stanford-oval/wikipedia huggingface dataset:
בן המלך והעני (סרט, 1990)
עלילה

הסרט מתחיל באנגליה כאשר המלך ששלט בארץ בשלום ובחמלה חלה מאוד. בזמן שחלה, השלטון עבר לקפטן פיט ושומריו האכזריים אשר הפחידו את הממלכה. יום אחד, כשמיקי מאוס, כלבו פלוטו וחברו גופי חיפשו אוכל, עבר קרון מלא באוכל גנוב של קפטן פיט. פלוטו ראה נקניק מבצבץ מן המרכבה ורדף אחריו ישירות לתוך הטירה. כאשר מיקי דפק על דלת הטירה כדי להחזיר את פלוטו, אחד החיילים פתח לו את הדלת והכניס אותו מפני שהוא חשב שהוא הנסיך. פיט צעק על החייל שלא יכניס כל אחד שעובר, והצביע על המקום שבו נמצא הנסיך האמיתי, בכיתה שלו עם המורה הוראס הורסקולר ומשרתו דונלד דאק. הנסיך שמע את פיט בחוץ, ופקד על מיקי ופלוטו לבוא אליו מיד. פיט בועט במיקי ומעיף אותו ישירות לתוך הטירה.
בזמן שבארמון מיקי פוגש את הנסיך, הם מגלים ששניהם זהים לחלוטין. הנסיך אמר למיקי כי הוא משועמם עם חייו ומשכנע את מיקי להחליף בגדים ותפקידים אחד עם השני. הנסיך מבטיח למיקי שהכל יהיה בסדר, ואם יהיו בעיות כולם יראו שהוא הנסיך עם האמיתי לפי הטבעת שלו. שתי הדמויות החליפו בגדים ותפקידים. שהיה מחופש למיקי, הנסיך עבד על פיט והוא בעט אותו ואת פלוטו מהארמון. מחוץ לארמון הוא פוגש את גופי, בזמן שמיקי למד בכיתה. הנסיך האמיתי היה עד למקרה בו מנסים לגנוב עוף מקלרבל הפרה ושני ילדיה. הילדים מסבירים כי במשך שנים החיילים לקחו את המזון והחפצים שלהם בשם המלך. כאשר כרכרה עם מזון גנוב עברה, הנסיך עצר אותה על ידי הזדהות דרך הטבעת והוא החזיר את האוכל לאנשים. החיילים ניסו לעצור את הנסיך, מפני שהם חשבו שהוא מתחזה, אך הם לא הצליחו. אחד החיילים סיפר לפיט כי לאחד הקבצנים הייתה טבעת מלוכה כמו הנסיך.
פיט נבהל כי הוא הבין שהוא זרק את הנסיך האמיתי מהממלכה. כדי שלא יענישו אותו, פיט תכנן להפוך את מיקי לנסיך החדש ולהרוג את הנסיך המקורי. מיקי, אשר לבוש כמו נסיך, נקרא לראות את "אביו" המלך שעכשיו הוא גוסס. מיקי נכנס לחדר המלך הגוסס, שם המלך אמר לו שהוא חייב לרשת את מלכותו ולהפוך למלך ומבקש ממנו להבטיח שימלוך על ארצו בצדק ובחכמה ואכן מיקי מבטיח לו. מיקי מחליט למצוא את הנסיך המקורי מהר ככל האפשר, אבל פיט מגיע וסוחט את מיקי בטענה שאם הוא לא יוכתר כמלך הוא ישרוף את פלוטו. בינתיים, הנסיך האמיתי שמע את הפעמונים מכריזים על מותו של אביו והוא מבין שהוא חייב לחזור לארמון. בזמן שההכתרה התחילה, פיט לכד את הנסיך ועצר את משרתו דונלד מסיבה לא ידועה. גופי התחפש לתליין, ושחרר את הנסיך ודונלד מהכלא, משם הם רצו לטקס ההכתרה. בזמן שמיקי מנסה לדחות את ההכתרה על ידי הארכיבישוף, הנסיך מגיע ונלחם מול פיט יחד עם עזרתם של מיקי, גופי ודונלד. לבסוף ידם של פיט וחייליו הייתה על התחתונה ויחד הם נפלו מחלון. הנסיך ומיקי התעודדו בהצלחתם. הארכיבישוף מבולבל ואינו יודע את מי להכתיר כמלך, עד שפלוטו זיהה מי זה מי. הנסיך האמיתי הוכתר למלך אנגליה, ויחד עם מיקי וגופי לצידו הוא שלט במשך שנים רבות בצדק וברחמים.
מדבבים

| שם הדמות | מדבב/ת באנגלית | מדבב/ת בעברית |
| --- | --- | --- |
| מיקי מאוס | ויין אלווין | אוהד שחר |
| הנסיך | ויין אלווין | אוהד שחר |
| קפטן פיט | ארתור בורגהרדט | דני ליטני |
| המלך | פרנק ולקר | דני ליטני |
| דונלד דאק | טוני אנסלמו | יוסי טימן |
פלוטו: ביל פרמר
| גופי | ביל פרמר | עמי מנדלמן |
| הוראס הורסקולר | ביל פרמר | אברהם מור |
| חזיר עגלון | צ'ארלי אדלר | אברהם מור |
| סמורים | ביל פרמר, צ'ארלי אדלר | עודד מנשה, עפרון אטקין |
| קלרבל הפרה | אלוויה אלמאן | לימור שפירא |
| מספר | רוי דוטריס | דב רייזר |
| ארכיבישוף הינשוף | פרנק ולקר | דב רייזר |
הדיבוב העברי של הסרט בוים והופק על ידי שפרירה זכאי.
מדיה ביתית > קלטות וידאו/תקליטורים

הסרט הופץ ב-VHS מספר פעמים. מקבילי ה-VHS והלייזרדיסק הופצו לראשונה ביוני 1991 כחלק מקו ה"מיני-קלאסיקות של וולט דיסני". בינואר 1994, קו "סיפורי דיסני אהובים" הוצג כמה חודשים לאחר הפסקת קו המיני-קלאסיקות, ובאותו תאריך, "בן המלך והעני" היה אחד מסרטי דיסני הקצרים הראשונים שהופצו מחדש כחלק ממנו.
מדיה ביתית > DVD

הסרט הופץ מאוחר יותר ב-18 במאי 2004 ב-DVD ב"אוצרות וולט דיסני".
מדיה ביתית > בישראל

בארץ הסרט הופץ בקלטת וידאו וב-DVD בין היתר בסדרת התקליטורים "אגדות דיסני".
הערות שוליים

↑  George Scribner (27 באפריל 2009). "Director George Scribner: Happy as a King with Prince and the Pauper!" (ראיון). Interviewed by Jérémie Noyer. Animated Views. נבדק ב-7 בדצמבר 2015. {{cite interview}}:  (עזרה)
↑  הסרט התיעודי "היפהפייה הנרדמת מתעוררת" בביומו של דון האן
↑  פוסט של טינה פרייס, ברשת החברתית פייסבוק
↑  מארה איקין, The longtime voice of Goofy on yuks, gawrshes, and the cult of A Goofy Movie, באתר The A.V. Club‏, 15 במאי 2020
↑  נישאר הדיבוב המקורי בדיבוב העברי
↑  Mickey Mouse in Living Color Volume 2 DVD Review, באתר DVDizzy
↑  הפסקת פרסומות - מספריות הווידאו - הרפתקאות ברנרד וביאנקה + בן המלך והעני - וולט דיסני, באתר יוטיוב
↑  כתבה מעיתון "חדשות", 10 בספטמבר 1992
↑  אגדות דיסני - חלק 1, באתר The Movie Database
החוק למאבק ב-BDS

|  פרטי החוק |
| --- | --- |
 מדינה:  ארצות הברית ארצות הברית
 סוג:  חוק נגד חרם על ישראל
 תאריך חקיקה:  5 בפברואר 2019
 גוף מחוקק:  הסנאט של ארצות הברית
 שטחים שעליהם חל החוק:  ארצות הברית
 תומכים:  77
 מתנגדים:  23
 עיקרי החוק:  מאפשר למדינה או לממשלות המקומיות לשלול תקציבים מארגונים התומכים ב-BDS, ואוסר תביעות נגד בתי השקעות המבוססות אך ורק על החלטת בית ההשקעות לא להשקיע בחברות התומכות ב-BDS.
 מציגי החוק:  מרקו רוביו (R-FL)
 תאריך הצגה:  ינואר 2019
 
החוק למאבק ב-BDS (באנגלית: Combating BDS Act) התקבלה על ידי הסנאט של ארצות הברית בקונגרס ה-116 שנועדה להתמודד עם הקריאה של תנועת ה-BDS לחרם, מניעת השקעות ועיצומים נגד ישראל.
הצעת החוק הוגשה בינואר 2019 ביום הראשון של המושב ה-116 של הקונגרס, יחד עם עוד שלוש הצעות חוק הקשורות למזרח התיכון, שלא היו שנויות במחלוקת. את ההצעה הגישו ארבעה סנאטורים רפובליקנים: מרקו רוביו (פלורידה) היה המציע הראשי והמציעים השותפים היו ג'ים ריש (איידהו), קורי גרדנר, (קולורדו), ומיץ' מקונל, (קנטקי).
שבוע לאחר שהחבילה הוצגה בסנאט, בלמו הדמוקרטים את התקדמותה. ב-5 בפברואר 2020, היא התקבלה בסנאט ברוב של 77 מול 23, כאשר 22 דמוקרטים וראנד פול הרפובליקני הצביעו נגדה.
טענות לבעיות בחופש הביטוי

הצעת החוק ספגה ביקורת ממספר גורמים בטענה שחרמות כלכליים מוגנים על ידי התיקון הראשון לחוקת ארצות הברית, וכמה מבקרים טענו כי הצעת החוק אינה חוקתית. בין מבקריו היו רבקה וילקומרסון, מנכ"לית קול יהודי לשלום, המועמד העצמאי לנשיאות ברני סנדרס, הסנאטור הרפובליקני מקנטקי ראנד פול, חברת בית הנבחרים רשידה טליב, הקבוצה האנטי-מלחמתית קוד ורוד, ג'יי סטריט והאיגוד האמריקאי לחירויות אזרחיות.
פול אף נשא נאום בסנאט והסביר את התנגדותו להצעת החוק.
ראו גם

חוק איסור החרם על ישראל
הערות שוליים

↑  Sobel, Nathaniel (19 מרץ 2019). "Breaking Down the Combating BDS Act of 2019 and First Amendment Challenges to State Anti-BDS Laws". Lawfare. נבדק ב-19 אוג' 2020. {{cite web}}:  (עזרה)
↑  "25 Democrats Join GOP to Advance Anti-Boycott Bill Bernie Sanders Warns Violates "Americans' First Amendment Rights"". Common Dreams. 29 בינואר 2019. נבדק ב-24 באוגוסט 2020. {{cite web}}:  (עזרה)
↑  "Tell the Senate: Say no to the "Combating BDS Act"". J Street. 3 בדצמבר 2018. נבדק ב-24 באוגוסט 2020. Senate Republican leaders have made their first piece of proposed legislation -- literally, S.1 -- an attempt to pass into law the highly controversial “Combating BDS Act.” The bill tramples on First Amendment rights, extends US legal protections to Israeli settlements in the West Bank and harms the long-term interests of Israel. {{cite web}}:  (עזרה)
↑  Weiss, Philip (5 בפברואר 2019). "'Combating BDS Act' passes Senate, 77-23, as Dem presidential hopefuls vote No – Mondoweiss". Mondoweiss. נבדק ב-24 באוגוסט 2020. {{cite web}}:  (עזרה)
פארמה (כדורגל)

מועדון הכדורגל פארמה קאלצ'יו 1913 (באיטלקית: Parma Calcio 1913) או פשוט פארמה הוא מועדון כדורגל מהעיר פארמה שבאיטליה, שהוקם בדצמבר 1913. המועדון משחק באצטדיון אניו טרדיני המכונה "איל טרדיני" המכיל כיום 22,352 מקומות ישיבה.
תקופת השיא של המועדון הייתה בין השנים 1992 ל-2002 בתקופת בעלותו של איש העסקים האיטלקי קליסטו טנזי, אז זכה המועדון בסגנות הסרייה א' ב-1996/1997, 3 גביעי קופה איטליה, גביע סופר קאפ איטלקי אחד, 2 גביעי אופ"א אירופיים, גביע סופר קאפ אירופי אחד וגם גביע אירופה למחזיקות גביע אחד בשנת 1992/1993.
קריסה כלכלית בעקבות שערוריית הונאה של החברה המממנת של המועדון בסוף שנת 2003 גרמה למועדון לדעוך ולרדת לליגה השנייה בשנת 2008. כעבור עונה אחת חזרה פארמה לסרייה א', אך בשנת 2015 הכריז המועדון על פשיטת רגל ופירוק וכתוצאה מכך הורד לסרייה ד'. בשנת 2018 חזרה פארמה לסרייה א', לאחר רצף שיא של שלוש עליות ליגה ב-3 עונות.
היסטוריה

מועדון הכדורגל נוסד ב-16 בדצמבר 1913, בתור "מ.כ. ורדי" על שם מלחין האופרה המפורסם, ג'וזפה ורדי, שנולד בעיר, ולציון מאה שנים למותו אך השם שונה במהרה לשם העיר. בשנותיו הראשונות המועדון נע בין הליגה האיטלקית השנייה והשלישית, לפני שנפל לליגות החצי-מקצועיות בסוף שנות ה-60.
לאחר חילופי בעלים ושמות רבים, המועדון התאחד עם היריבה העירונית, פרמנסה, בשנת 1970. המועדון חזר לליגות המקצועניות אך לא הרשים עד שנות ה-80. בשנת 1985 זכתה הקבוצה באליפות הליגה השלישית ובעונה הבאה הגיעה למרכז הליגה השנייה. באותה עת אימן אותה אריגו סאקי ולאחר הצלחת הקבוצה החתימה מילאן את סאקי כמאמנה ואת מקומו תפס נביו סקלה, שאימן את הקבוצה במשך שש שנים שכללו את העלייה לליגה האיטלקית הראשונה ואת הצלחתה בליגה זו ובמפעלים הבינלאומיים.
בשנת 1990 העפיל המועדון בפעם הראשונה בתולדותיו לליגה הראשונה באיטליה שם הוא שיחק עד שנת 2008. כבר בעונתה הראשונה בליגה הבכירה השיגה פארמה כרטיס השתתפות לגביע אופ"א לאחר שסיימה במקום השישי.
פארמה הודחה בעונתה הראשונה באירופה כבר בשלב הראשון של גביע אופ"א בידי צסק"א סופיה הבולגרית, אך באותה עונה זכתה בגביע האיטלקי אחרי ניצחון בגמר על יובנטוס. בכך בעונתה השנייה בלבד בליגה הראשונה באיטליה היא כבר זכתה בתואר.
פארמה, אשר ייצגה את איטליה בשנת 1993 בגביע אירופה למחזיקות גביע, זכתה בו לאחר ניצחון בגמר על אנטוורפן מבלגיה בתוצאה 1–3. שנה לאחר מכן, היא שוב העפילה לגמר, אך נוצחה על ידי ארסנל 1–0.
כעבור שנה זכתה פארמה בגביע אופ"א, לאחר שבדרבי האיטלקי בשלב הגמר היא פגשה את יובנטוס. במשחק הראשון ניצחה פארמה 0–1 ומשחק הגומלין בטורינו הסתיים בשוויון 1–1 (באותה תקופה היו משחקים בגמר גביע אופ"א שני משחקים בשיטה של בית וחוץ).
בשנת 1999 זכתה פארמה בפעם השנייה בתולדותיה בגביע אופ"א, לאחר שניצחה במשחק הגמר את מרסיי מצרפת 0–3. באותה עונה זכתה פארמה גם בגביע האיטלקי.
בשנת 2002 הגיעה עד לשמינית גמר גביע אופ"א, והודחה בידי הפועל תל אביב הישראלית.
בשנת 2005 הייתה פארמה על סף ירידה לליגה האיטלקית השנייה, לראשונה מאז שהעפילה לליגה הראשונה בשנת 1990. היא הפסידה בבית במשחק הראשון בפלייאוף נגד הירידה לבולוניה 1–0, אך בזכות ניצחון חוץ בגומלין 0–2 היא ניצלה מירידה.
בשנת 2008 לאחר 18 שנים רצופות בסרייה א' נשרה פארמה לליגה האיטלקית השנייה לאחר שהקבוצה הפסידה במחזור הסיום לאינטר מילאנו שזכתה באותה שנה באליפות.
למרות הירידה לליגה השנייה הצליחה פארמה להתאושש ושבה בחלוף שנה לסרייה א'.
הקבוצה שיחקה 6 עונות רצופות בליגה הראשונה כאשר במהלך עונתה השישית סבלה הקבוצה מבעיות כלכליות רבות ונכנסה לחובות כבדים מאוד, החליפה מספר בעלים במהלך העונה והקבוצה סיימה במקום האחרון בליגה הבכירה וירדה לליגה השנייה. הקבוצה הפכה לפושטת רגל והורדה לליגה הרביעית. בעונת 2015/2016 עלתה לליגה השלישית לאחר שסיימה את העונה ללא הפסד. שנה מאוחר יותר רשמה הקבוצה עליית ליגה נוספת לסרייה ב'. ב-18 במאי 2018 פארמה ניצחה 0–2 את ספציה והבטיחה את עלייתה לסרייה א'. בכך, השלימה פארמה שלוש עליות ליגה בשלוש עונות. בסיום עונת 2020/2021 ירדה הקבוצה בחזרה לסרייה ב'. ולאחר שלוש עונת זכתה פארמה באליפות הסרייה ב' בתום עונת 2023/2024 ושבה לסרייה א'.
סגל שחקנים

נכון ל-3 בספטמבר 2024
תארים

הגביע האיטלקי (3) :
1991/1992, 1998/1999, 2001/2002
הסופר קאפ האיטלקי (1) :
1999
גביע אירופה למחזיקות גביע (1) :
1992/1993
גביע אופ"א (2) :
1994/1995, 1998/1999
שחקנים מפורסמים

ברזיל אדריאנו
ארגנטינה אריאל אורטגה
איטליה פיליפו אינזאגי
איטליה קרלו אנצ'לוטי
קולומביה פאוסטינו אספרייה
איטליה לואיג'י אפולוני
איטליה ג'אנלואיג'י בופון
איטליה דינו באג'ו
שוודיה תומאס ברולין
איטליה אלברטו ג'ילארדיניו
ארגנטינה חואן סבסטיאן ורון
איטליה ג'אנפרנקו זולה
ברזיל קלאודיו טפארל
רומניה אדריאן מוטו
יוגוסלביה סאבו מילושביץ'
יפן הידטושי נקטה
בולגריה חריסטו סטויצ'קוב
מקדוניה הצפונית גוראן פאנדב
איטליה סטפאנו פיולי
צרפת סבסטיאן פריי
איטליה פאביו קנאברו
ארגנטינה הרנן קרספו
איטליה ג'וזפה רוסי
טורקיה הקאן שוקור
צרפת ליליאן תוראם
הערות שוליים

↑  הכי מתוק שיש: פארמה חזרה לסרייה א', באתר ערוץ הספורט, 18 במאי 2018
| --- | --- |
בקרת זהויות :  LCCN: no2014014268  NKC: ko2016917361  VIAF: 307458612   WorldCat (עם VIAF): 307458612
תרופת סבתא

פוסטר מתחילת שנות הארבעים: אף תרופה ביתית או תרמית מעולם לא ריפאה עגבת או זיבה
תרופת סבתא היא כינוי מקובל לרפואה עממית, בה ניתן טיפול על פי מסורת מבלי שהטיפול נבחן באמות מידה מדעיות ורפואיות, ולעיתים אף נשללה ההשפעה הרפואית של הטיפול בבדיקות על-פי אמות מידה אלו. פעמים רבות תרופת סבתא היא מזון שמיוחסת לו השפעה חיובית, אך הן כוללות גם חומרים למריחה על הגוף וסוגי טיפול נוספים.
מקור השם הוא היותן לכאורה של תרופות הסבתא מסורות העוברות מאם לבתה. תרופות סבתא מסוימות זכו לאישוש מדעי מסוים. רוב תרופות הסבתא לא עברו ניסוי קליני לשם אישורן, אך יש המשתמשים בהן. רבות מתרופות הסבתא עוסקות בהשפעה חיובית שיש למיני מזון מסוימים על בעיות מסוימות, ולכן כשלעצמן אין בהן נזק. תרופות סבתא אחרות עשויות להיות חסרות תועלת, ואף מסוכנות - בייחוד בכמות גדולה ובשילוב עם תרופות מרשם. רופאים רבים מזהירים שלא להסתפק בתרופות סבתא במקרים שבהם יש סכנה בריאותית, אלא להיעזר ברופא.
תרופות סבתא ידועות > טיפול פנימי

גוגל מוגל (תערובת של חלב חם, ביצה או חלמון (לא מבושלים) ודבש או סוכר) - לטיפול בדלקת גרון.
גרגור מי מלח - לטיפול בדלקת גרון.
מרק עוף - לטיפול בהצטננות.
שזיפים יבשים - למניעת עצירות.
תערובת של שמן זית וחומץ יין - כתחליף לטיפות אוזניים
דבש - מכונה "האנטיביוטיקה של הטבע", לטיפול בזיהומים שונים
משקה קולה של חברת קוקה-קולה (ללא גזים) - לכאבי בטן והקאות שמקורן בוירוס.
מיץ חמוציות - לטיפול בבעיות בדרכי השתן.
תרופות סבתא ידועות > טיפול חיצוני

פלפל שחור או טבק להרחה - שמים בקצוות הנחיריים. גורם לאדם להתעטש.
גרגור/מריחה של ערק - לטיפול בכאב שיניים
בתרבות הפופולרית

שירה של חוה אלברשטיין מ-2005, "כל שעה נשיקה (כל שעתיים חיבוק)", עוסק בהבעות החיבה ההפגנתיות, המלוות במשפט בסגנון "אין פצע או כאב שנשיקה אוהבת מסבתא לא תרפא או תרגיע". הבעות חיבה כאלו נחשבות למעין תרופת סבתא פסיכולוגית.
ראו גם

אפקט פלצבו
רפואה אלטרנטיבית
לקריאה נוספת

ציפורה אביצור, תרופות סבתא, הוצאת שלגי, 1991
דבורה ליבוביץ', תרופות סבתא, פראג הוצאה לאור, 2004
הערות שוליים

1 2  רויטרס, המדענים מאשרים: מרק עוף טוב נגד הצטננות, באתר ynet, 18 באוקטובר 2000
↑  הגר רם, ‏איך מטפלים בגרון צרוד?, באתר ‏מאקו‏, 26 באוגוסט 2010
↑  ד"ר דנה פלורנטין, דרך חיים, דלקת בגרון? כך תתגברו עליה ביעילות, באתר ynet, 7 בנובמבר 2006
↑  ynet, למנוע מראש שפעת: 5 מזונות שנלחמים בצינון, באתר ynet, 7 בדצמבר 2011
↑  אוסנת הראל, איך מטפלים בעצירות ומה טוב לאכול כדי למנוע אותה, באתר ynet, 17 באפריל 2008
↑  אסנת פרידמן, שמן וטוב לו: סגולות השמן מחוץ למטבח, באתר nana10‏, 2 בדצמבר 2010
↑  אביבית צפריר, משיעול עד פצעונים: 13 בעיות לרפא עם דבש, באתר ynet, 4 בספטמבר 2013
↑  עדי וולפסון, אתם באמת יודעים מה תוסס בקוקה-קולה?, באתר ynet, 29 בנובמבר 2009
↑  רינה זיסמנוביץ, דלקת בדרכי השתן: מיץ חמוציות באמת עוזר?, באתר ynet, 20 בספטמבר 2012
↑  צפורה אביצור, "תרופות סבתא", שלגי מוציאים לאור, 1991, פרק 13, עמוד 197
↑  הגר רם, ‏השיניים כואבות? הנה הפתרון הטבעי, באתר ‏מאקו‏, 8 ביולי 2011
| --- | --- |
בקרת זהויות :  GND: 4023788-6 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מרק עוף
פוליקרפוב I-16

פוליקרפוב I-16 (ברוסית: истребитель шестнадцатый; באנגלית: Polikarpov I-16) היה מטוס קרב תוצרת ברית המועצות ששירת את חיל האוויר הסובייטי בראשית מלחמת העולם השנייה.
ה-I-16 היה בעל עיצוב חדשני כאשר פותח בראשית שנות ה-30, הוא נקלט בחיל האוויר הסובייטי החל משנת 1934 והיווה את עמוד השדרה של מטוסי הקרב הסובייטים בשנות המלחמה הראשונות. בנוסף, לחמו מטוסי I-16 במלחמת סין–יפן השנייה, במלחמת האזרחים בספרד ובקרב חלקין גול. ה-I-16, בעל הממדים הצנועים, כונה על ידי הטייסים הרוסים "אישאק" או "אישאצ'וק" (Ishak/‏Ishachok; חמור/חמורון), בספרד הוא זכה לכינוי "ראטה" (Rata; עכברוש) על ידי הלאומנים ולכינוי "מוסקה" (Mosca; זבוב) על ידי הרפובליקנים.
מפרט טכני (I-16 דגם 24) > מאפיינים כלליים

צוות: 1 (טייס)
אורך: 6.13 מטר
מוטת כנפיים: 9 מטר
גובה: 3.25 מטר
שטח כנף: 14.5 מ"ר
משקל ריק: 1,490 ק"ג
משקל מקסימלי: 1,941 ק"ג
מנוע: 1 X כוכבי שבטסוב M-63‏ 1,100 כ"ס.
מפרט טכני (I-16 דגם 24) > ביצועים

מהירות מקסימלית: 525 קמ"ש בגובה 3,000 מטר
טווח: 700 ק"מ
סייג רום: 9,700 מטר
מהירות נסיקה: 14.7 מטר/שנייה
עומס כנף: 134 ק"ג/מ"ר
כוח/מסה: 0.346 קילוואט/ק"ג
מפרט טכני (I-16 דגם 24) > חימוש

2 X מקלעי ShKAS בקוטר 7.62 מ"מ מעל המנוע
2 X תותחי ShKAS בקוטר 20 מ"מ בכנפי המטוס
6 X‏ רקטות RS-82 או פצצות במשקל של עד 500 ק"ג
טובא-זנגרייה

טוּבָּא-זַנְגָרִיָּה (בערבית: طوبا الزنغرية, תעתיק מדויק: טובא אלזנע'ריה) הוא יישוב בדואי במחוז הצפון בישראל, השוכן ברמת כורזים שבמזרח הגליל, ממזרח לראש פינה. היישוב מנוהל בידי מועצה מקומית מאז שנת 1988. כלל אוכלוסייתה הבדואית של טובא-זנגרייה הם ערבים-מוסלמים.
אוכלוסייה

לפי נתוני הלשכה המרכזית לסטטיסטיקה (הלמ"ס) נכון לסוף אוגוסט 2024 (אומדן), מתגוררים בטובא-זנגרייה 7,147 תושבים (מקום 210 בדירוג רשויות מקומיות בישראל). האוכלוסייה גדלה בקצב גידול שנתי של ‎0.2%‏.   אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 69.6%. השכר החודשי הממוצע של שכיר במשך שנת 2021 היה 7,414 ש"ח (ממוצע ארצי: 11,330 ש"ח).
שלט הכניסה ליישוב
מרפאת קופ"ח בטובא-זנגרייה
עמי מויאל

| --- | --- |
פרופ' עמי מויאל
פרופ' עמי מויאל
 לידה:  1962 (בן 62 בערך) 
 מדינה:  ישראל 
 השכלה:  הנדסת חשמל ומחשבים
 https://www.afeka.ac.il/about-afeka/professor-ami-moyal/
 נשיא אפקה - המכללה האקדמית להנדסה בתל אביב
 
עמי מויאל (נולד ב-22 ביוני 1962) הוא פרופסור להנדסת חשמל ומחשבים ומומחה לתחום של זיהוי דיבור אדם באמצעות מחשב, מכהן בתפקיד נשיא אפקה – המכללה האקדמית להנדסה בתל אביב וכיו"ר מועצת המנהלים של המרכז לטכנולוגיה חינוכית.
ביוגרפיה

עמי מויאל נולד והתחנך בעיר אשדוד. כבר מגיל צעיר גילה משיכה לעולם ההנדסה. במהלך לימודיו בתיכון מקיף א' באשדוד נחשף למעבדות באוניברסיטת בן-גוריון בנגב, ובעקבות זאת התגבשה אצלו ההחלטה ללמוד הנדסת חשמל. את שירותו הצבאי עשה כטכנאי מכ"ם בגדוד נ"מ.
השכלה

לפרופ' מויאל תואר ראשון, תואר שני ותואר שלישי בהנדסת חשמל ומחשבים מאוניברסיטת בן-גוריון בנגב. את התואר השלישי סיים בשנת 1993, עם התמחות בזיהוי דיבור אדם באמצעות מחשב. הדוקטורט שלו התמקד בזיהוי פונמות מתוך דיבור רציף (“Phoneme Recognition from Continuous Speech”). בשנת 2017 העניק לו ארגון הבוגרים של אוניברסיטת בן-גוריון בנגב את "אות הבוגר", כהוקרה על תרומתו הרבה לחברה.
קריירה > תעשיית ההיי-טק

פרופ' מויאל החל את הקריירה המקצועית שלו בתחום ההיי-טק. בשנים 1993–2008 הוא צבר ניסיון במגוון תפקידים בתעשיית ההיי-טק, ובהם מדען, ראש צוות פיתוח אלגוריתמים, סמנכ"ל פיתוח טכנולוגיה וסמנכ"ל פיתוח עסקי; בשנת 2001 ולמשך שבע שנים כיהן בתפקיד מנכ"ל חברת NSC, המפתחת מוצרי זיהוי דיבור.
קריירה > פעילות למען שוויון הזדמנויות בחינוך

בשנים 2007–2011 כיהן כיו"ר הוועד המנהל של "אייסף – הקרן הבינלאומית לחינוך", הפועלת לצמצום פערים בחברה הישראלית באמצעות שוויון הזדמנויות בחינוך. בזמן כהונתו הגדילה הקרן בהובלתו את סכומי המלגות לסטודנטים, כדי לשפר את ערך המלגה שהיא מעניקה וכדי לקדם את פעילותה. על תרומתו לחברה ופעילותו בקרן אייסף זכה בשנת 2010 ב"אות ספרא למצוינות ותרומה לחברה הישראלית" (ע"ש אדמונד י' ספרא).
קריירה > קריירה אקדמית

בשנת 2008 החליט לעזוב את תחום ההיי-טק ופנה לאקדמיה. הוא הצטרף כחבר סגל למחלקה להנדסת חשמל במכללת אפקה ועסק בהוראה של קורסים בתחום של עיבוד אותות. במקביל חקר את התחום של זיהוי דיבור, זכה במענקי מחקר רבים, פרסם מאמרים מדעיים והתקדם לדרגת פרופסור חבר (בשנת 2011) ולדרגת פרופסור מן המניין (בשנת 2014). בשנים 2009–2014 כיהן בתפקיד ראש המחלקה להנדסת חשמל במכללת אפקה, ומאז נובמבר 2014 הוא מכהן בתפקיד נשיא אפקה.
בשנת 2009 ייסד את "המרכז לעיבוד שפה" במכללת אפקה (ACLP). בניהולו הפך ACLP למרכז ידע לאומי בתחום עיבוד אותות דיבור ומקיים פעילות מחקר ופיתוח ענפה מול תעשיית ההיי-טק ומערכת הביטחון. בתקופתו בתפקיד ראש המרכז וכן בשנים שלאחר מכן זכה ACLP למענקי מחקר רבים ממקורות שונים; הועסקה בו קבוצה מולטי-דיספלינארית של כ-20 חוקרים שקיימה פעילות מחקרית ענפה, הובילה שני כנסים שנתיים, קיימה קורסים לתעשייה, פרסמה מאמרים בכתבי עת מקצועיים והשתתפה בתחרויות בין-לאומיות. כיום נחשב המרכז למוביל בישראל בתחום עיבוד שפה.[דרוש מקור]
כדי להתאים את תהליך חינוכם של המהנדסים באפקה לצורכי עולם התעסוקה המשתנה מצד אחד ולצרכיו של דור הסטודנטים החדש מן הצד האחר, הוביל פרופ' מויאל כנשיא המכללה שינוי אסטרטגי בפעולתה, המתבטא בהטמעת שיטות פדגוגיות חדשניות, בעדכון תוכנית הלימודים, בטיפוח פעילויות מחוץ לתוכנית הלימודים ואף בעיצובן המחודש של כיתות הלימוד, ובעיקר – בשילוב הקניית כישורים לסטודנטים בתהליך הלמידה.
חיים אישיים

מויאל גר באשדוד בה נולד, עם רעייתו רונית וארבעת ילדיהם.
פרסומים נבחרים

Moyal A., Aharonson V., Tetariy E. and l Gishri M. (2013). Phonetic Search Methods for Large Speech Databases, SpringerBriefs in Speech Technology, New-York, Springer, March 2013 (60 pages).
Tetariy E., Bar-Yosef Y., Gishri M., Aloni-Lavi R., Aharonson V. and Moyal A (2016). “Cross-Language Phoneme Mapping for Phonetic Search Keyword Spotting using Multiple Source Languages", accepted for publication at the Journal of Artificial Intelligence Research (JAIR), Vol. 5, No. 2, pp. 24, January 2016.
Tetariy E., Bar-Yosef Y., Silber-Varod V., Gishri M., Aloni-Lavi R., Aharonson V. and Moyal A (2015). “Cross-language phoneme mapping for phonetic search keyword spotting in continuous speech of under-resourced languages,” Journal of Artificial Intelligence Research (JAIR), Vol. 4, No. 2, pp. 72-82, June 2015.
Tetariy E., Gishri M., Aharonson V. and Moyal A. (2013). “An Efficient Lattice-based Phonetic Search Method for Accelerating Keyword Spotting in Large Speech Databases,” International Journal of Speech Technology, Volume 16, Issue 2, pp. 161-169, June 2013.
Silber V., Latin M. and Moyal A., "Frequency of Hebrew Phonemes and Phoneme Clusters in a Data-Driven Approach”, Journal of Literacy and Language”, Vol. 6, pp. 22-36, June 2017.
Lapidot I., Shoa A., Furmanov T., Aminov L., Moyal A. and Bonastre JP (2017). "Generalized Viterbi-based Models for Time-Series Segmentation and Clustering Applied to Speaker Diarization", Computer Speech & Language, Elsevier, February 2017. http://dx.doi.org/10.1016/j.csl.2017.01.011
הערות שוליים

↑  וואלה כסף‏, יושב ראש חדש למועצת המנהלים של מטח, באתר וואלה, 1 בפברואר 2023
↑  אות הבוגר, אתר אוניברסיטת בן גוריון בנגב, באתר https://in.bgu.ac.il/alumni/Pages/alumni-award.aspx
↑  יזהר גביש, רפאל פוגלן, שבתי שביט, ראש המוסד לשעבר, מצטרף לדירקטוריון NSC, באתר הארץ, 18 ביולי 2007
↑  ספרא, באתר www.isef.org.il(הקישור אינו פעיל)
↑  עודד ירון, הסבא של סירי מאמין שיש גם לה עוד מה ללמוד, באתר הארץ, 6 ביוני 2012
↑  Telecom News - 20 המובילים ומקבלי הצל"ש בשנת 2017 בעולם התקשורת וההייטק הישראלי, באתר www.telecomnews.co.il
↑  ליאת רון, ‏"אם האקדמיה לא תדע להשתנות, היא לא תהיה רלוונטית יותר", באתר גלובס, 30 בנובמבר 2019
| --- | --- |
בקרת זהויות :  NLI: 987007576690205171  BnF: cb172580384 (data)  GND: 1042574774  ISNI: 0000 0004 4419 525X  LCCN: no2014129552  VIAF: 312881638   WorldCat (עם VIAF): 312881638
פרס רוקח

| --- | --- |
 תיאור:  פרס אדריכלות ישראלי
 מדינה:  ישראל 
 הגוף המעניק:  עיריית תל אביב-יפו 
 תקופת הפרס:  1957–הווה (כ־67 שנים) 
 נקרא על שם:  ישראל רוקח 
 אתר רשמי
 
פרס רוקח לאדריכלות מבנים ע"ש ישראל רוקח הוא פרס בתחום האדריכלות המוענק על ידי עיריית תל אביב-יפו לאדריכלים שונים על תרומתם בבניית בניין ייחודי, תכנון נופי ועירוני ומפעלי בנייה נוספים בתחומי העיר ולעיתים גם מחוצה לה. הפרס מוענק מאז שנת 1954 להוקרת פועלו של ראש העיר ישראל רוקח אשר בתקופתו התקיימה הבנייה הרבה ביותר של תל אביב-יפו. פרס רוקח הוא מפרסי האדריכלות היוקרתיים ביותר באדריכלות הישראלית יחד עם פרס ישראל לאדריכלות ופרס רכטר. בנוסף לכבוד הרב, זוכים מקבלי הפרס גם במענק כספי.
על פי תקנון הפרס מ-2015 הוענק הפרס אחת לארבע שנים לשני זוכים, על תוכניות אדריכליות שביצוען הושלם במלואו. גובה הפרס עומד כיום על 18,000 ש"ח.